# Clara Segura i Crespo

Clara Segura i Crespo (Sant Just Desvern, 6 de maig de 1974) és una actriu catalana de cinema, teatre i televisió. L'any 2016 rebé el premi Nacional de Cultura del Consell Nacional de la Cultura i de les Arts.

## Biografia

Llicenciada en Art Dramàtic a l'Institut del Teatre de Barcelona, va obtenir el títol de Solfeig i Cant Coral pel Conservatori Superior de Música del Liceu, de Barcelona, i va fer fins a 6è de piano. També ha cursat estudis de dansa i cant. L'any 2005 va ser guardonada amb el Premi Margarida Xirgu per l'obra Ets aquí?, de Javier Daulte, i el 2010 va rebre el Premi Gaudí a la Millor interpretació femenina secundària, per Les dues vides d'Andrés Rabadán.
En teatre, ha treballat principalment sota la direcció d'Oriol Broggi en obres com ara 28 i mig (2013), Incendis (2012 – 2013), Electra (2010), Antígona (2006), Refugi (2003) i Jordi Dandin (1999). Ha participat també a Intimitat (2007), La felicitat (2006), i Ets aquí? (2005), dirigides per Javier Daulte, i en altres muntatges com ara El somni d'una nit d'estiu (2002), dirigida per Àngel Llàcer, La filla del mar (2000), dirigida per Josep Maria Mestres, i El alcalde de Zalamea (2000), sota la direcció de Sergi Belbel. També ha participat en diverses pel·lícules: Una pistola a cada mà, de Cesc Gay; Els nens salvatges, de Patricia Ferreiro; Les dues vides d'Andrés Rabadán, de Ventura Durall i Mar adentro, d'Alejandro Amenábar. Un dels seus treballs més populars ha estat a la sèrie Porca misèria. També ha participat en produccions televisives com ara Descalç sobre la terra vermella, de Francesc Escribano, i Las manos del pianista, de Sergio G. Sánchez.

## Treballs
### Teatre (direcció)

* Cobertura (2020), de Bruno Oro i Alejo Levis, dirigida per Clara Segura
* No et moguis (2006/2007), juntament amb Bruno Oro, diversos personatges
* Maca, per favor... les postres! (2003/2004), amb Bruno Oro, diversos personatges

### Televisió

* Nit i dia (2016 i 2017) .... Sara Grau
* El Gran Gran Dictat (2013) .... Clara Segura
* Polònia (2013) .... Pacient psiquiàtric
* Descalç sobre la terra vermella (2013) .... Germana Irene
* 64 postures (2012) .... Lea
* La sagrada família (2011) .... Paula
* Meublé. La Casita Blanca (2011) .... Irene
* Aída (2010) .... Esperanza
* Lex (2008)
* Vinagre (2008).... Diversos personatges
* Las manos del pianista (2007) .... Clara
* Porca misèria (2004-2007) .... Maria Collado
* Cámping (2006) .... Blanco
* Jet lag (2006) .... Clienta bar
* ...amb Manel Fuentes (2004) .... Mireia Saladrigas
* Plats Bruts (2000) .... Clienta bar
* Club Super3 (1991)

### Cinema

* El 47 (2024): Carmen
* Casa en flames (2024): Blanca
* L'enigma Verdaguer (2019): Emília
* 100 metres (2016) ... Doctora
* Tots volem el millor per a ella (2013) .... Glòria
* Una pistola a cada mà (2012) .... Elena
* Els nens salvatges (2012) .... Laura
* Mil cretins (2011) .... Berta
* Tres metros sobre el cielo (2010) .... La Forga
* Els ulls de la Júlia (2010) .... Mina
* Spanish Movie (2009) .... Abuela Raimunda
* Primer contacte (2009) .... Alienígena 2
* Love (2009) .... Lorena
* Les dues vides d'Andrés Rabadán (2008) .... Sarah
* Cenizas del cielo (2007) .... Cristina
* Sense tu (2006) .... Rosa
* Mar adentro (2004) .... Gené
* Excuses! (2003) .... Begoña
* Opción C (2002) .... Maura
* Mundos (1997)

## Premis i nominacions
### Premis Gaudí

| Any | Categoria | Pel·lícula | Director | Resultat |
| 2010 | Millor actriu secundària | Les dues vides d'Andrés Rabadán | Ventura Durall | Guanyador |
| 2013 | Millor actriu secundària | Els nens salvatges | Patricia Ferreira | Nominat |
| 2014 | Millor actriu secundària | Tots volem el millor per a ella | Mar Coll | Guanyador |
| 2016 | Millor actriu secundària | Barcelona, nit d'hivern | Dani de la Orden | Nominat |
| 2017 | Millor actriu secundària | 100 metres | Marcel Barrena | Nominat |
| 2019 | Millor actriu secundària | Durant la tempesta | Oriol Paulo | Nominat |
| 2024 | Millor actriu secundària | Creatura | Elena Martín i Gimeno | Guanyador |
| 2025 | Millor actriu secundària | El 47 | Marcel Barrena | Guanyador |

### Altres premis

* 2025. Premi Goya a la millor actriu de repartiment per El 47, dirigida per Marcel Barrena.
* 2018. Premi Butaca a la millor actriu per Les noies de Mossbank Road, d'Amelia Bullmore, dirigida per Sílvia Munt.
* 2016. Premi Nacional de Cultura del Consell Nacional de la Cultura i de les Arts.
* 2016. Premi Butaca a la millor actriu per Conillet.
* 2014. Premi Butaca a la millor actriu protagonista de teatre per La rosa tatuada.
* 2013. Premi Butaca a la millor actriu protagonista de teatre per Incendis.
* 2013. Premi Ciutat de Barcelona de Teatre.
* 2005. Premi Memorial Margarida Xirgu per Ets aquí?.
* 2003. Premi Butaca a la millor actriu de repartiment per El somni d'una nit d'estiu.

## Referències

* ↑ «Clara Segura i Crespo | enciclopedia.cat». [Consulta: 3 desembre 2024].
* 1 2 3 4 5 6 7 «Clara Segura i Crespo». Gran Enciclopèdia Catalana. Barcelona: Grup Enciclopèdia Catalana.
* 1 2 3 4 «Acte institucional de la Diada Nacional de Catalunya 2013». Generalitat de Catalunya. Arxivat de l'original el 2016-03-03. [Consulta: 13 setembre 2013].
* 1 2 3 Clara Segura: “Les bestieses que arribem a fer a l'escenari només les puc fer amb el Bruno” a Teatre Barcelona, gener de 2020
* ↑ 324cat. «"Blancaneu", "El bosc", "Els nens salvatges" i "Fènix 11.23", les més nominades als Gaudí», 07-01-2013. [Consulta: 8 maig 2021].
* ↑ «Dossier de nominacions als IX Premis Gaudí». [Consulta: 8 maig 2021].
* 1 2 3 «Clara Segura guanya el seu quart Premi Butaca». Ràdio Desvern, 21-12-2016. [Consulta: 8 maig 2021].
* ↑ «Teatre – PREMIS CIUTAT DE BARCELONA». [Consulta: 8 maig 2021].

## Enllaços externs

* Obres de teatre que ha interpretat a TeatreNacional
* Entrevista a Clara Segura el 2004 a TV3.cat Arxivat 2009-08-05 a Wayback Machine.
* La seva fitxa a LaHiguera: pel·lícules i notícies (castellà)